• Umhleypingarnir halda áfram • Veltingur í veðrinu frá því síðan fyrir áramót • Stundum stórhríð og hífandi rok • Lægðir koma frá Grænlandi og Labrador • Sú næsta stefnir á Færeyjar Þriðjudagur , 14. janúar 2020 Óveður Dimm él og dæmigert janúarveður í Reykjavík . Myndin er tekin við Sæbrautarvitann sem lýsir upp leiðir . — Morgunblaðið / Sigurður Unnar Ragnarsson Sigurður Bogi Sævarsson sbs@mbl.is Næstu daga má búast við umhleypingum í veðri og sterkum áhrifum af lægðum sem koma úr suðvestri . Þetta segir Einar Sveinbjörnsson veðurfræðingur hjá Veðurvaktinni um tíðarfarið að undanförnu , sem einkennst hefur af snjókomu og hvassviðri . Eitthvað mun lægja undir næstu helgi , en langtímaspár gera ráð fyrir því að veltingurinn í veðrinu haldi áfram . Samgöngur á landinu röskuðust mikið um helgina . Stórhríð var víða og hífandi rok , svo leiðir lokuðust , bílar fór út af vegum , farþegar urðu innlyksa í þotum á Keflavíkurflugvelli og svo mætti áfram telja . Allt er þetta með sama svip og verið hefur frá 30. desember þegar urðu straumhvörf í meginhringrás norðurhvelsins . „ Á veturna er vestlæg átt ríkjandi umhverfis allt norðurhvelið og sú hringrás stjórnar veðrakerfunum , “ segir Einar . „ Framan ...